Oor pugs, bulhonde, chihuahaus en ander honderasse wat ly onder mense se kortsigtigheid – swartbeltvirdiere
Honde, Katte, Uncategorized
Oor pugs, bulhonde, chihuahaus en ander honderasse wat ly onder mense se kortsigtigheid
Posted by karen on November 19, 2016
Veeartse is soms in ‘n tweestryd oor die behandeling van sekere rasse honde en katte wat deur die kliniek se deure kom. Pugs is vir party mense die oulikste honde op aarde, maar weet mense dat die diere so uit proporsie geteel is, dat hulle nooit normaal kan asemhaal nie, en dat hulle gedurig oogprobleme het omdat hulle skedels te klein is vir alles wat daar in moet pas? Of Persiese katte, so “mooi” wie se neuse totaal misvorm is, en konstante traanoë het, omdat die verbinding tussen neus en oog totaal vervorm is.
Lees gerus hierdie blog (in engels), as jy nog wonder of jy die obskure industrie van misvormde rasse wil ondersteun. En dit dryf die boodskap goed huistoe, deur die vraag te vra – wat as dit jou kind was met sulke misvorminge. Ons veeartse maak maar net geld daaruit om die foute reg te maak… Wat ‘n totale onreg teenoor daardie diere!
Vorige bydrae Jammer vir die stilte
Volgende bydrae Amptelik med. vet.
November 20, 2016 om 4:58 nm
Ek het gaan daar lees en is weereens geraak deur die absolute stommiteit van mense om so ‘n mismaakte dier te teel.Ditis oneties en behoort verbied te word.Dankie vir die insiggewende artikel.
November 20, 2016 om 6:58 nm
Ja, dit is absurd, nè? Ek wens mens kon net sê, nee, so dier behandel ek nie! Maar hulle het juis hulp nodig. Versprei die woord!
November 21, 2016 om 11:01 vm
Iemand moet ingryp en ‘n wet maak hierteen.Op ‘n stadium is daar ook sulke walglike goudvisse met uitpeuloë geteel.Wanneer so iets met mense gedoen word,is dit oneties,maar arme diere kan mos nie praat nie!
November 21, 2016 om 2:15 nm
Haai ja, die arme goudvisse. Wat die mens nie vir plesier sal uitdink nie :(. Die wiele draai ongelukkig staadig. In Engeland het die Kennel Club begin om teelstandaarde te verander vir hulle lede, maar dis net een plek, en dis net vir die “wettige” telers. Ou Piet Pompies agter die berg wat pugs teel vir geld, gee nie ‘n veer om nie 😦 Maar ek bly optimisties, een druppel op ‘n slag is beter as niks!